
VANDZENES PAGASTA IEDZĪVOTĀJU PADOMES

SĒDES PROTOKOLS
Nr. 2

	Vandzene
	2026. gada 6. jūlijā



Sēde sasaukta plkst. 19:00
Sēdi atklāj plkst.19:00
Sēdes norises vieta: Vandzenes Tautas nams

Sēdes veids – atklāta.

Sēdi vada –  Vandzenes pagasta iedzīvotāju padome
Protokolē – Vandzenes iedzīvotāju padomes sekretāre Līva Kirkopa

Piedalās pagasta iedzīvotāju padomes locekļi: 
1. D. Legzdiņa
2. G. Jaņpēters
3. S. Krūmiņa
4. I. Grosvalds
5. P. Jansosns
6. Z. Ūpe
7. L. Kirkopa

Pašvaldības darbinieki: Talsu novada pašvaldības Valdemārpils apvienības pārvaldes vadītāja Solveiga Stalidzāne

Domes deputāti: nav

Uzaicinātās personas: Vandzenes pagasta iedzīvotāji: skatīt pielikumā nr.1


DARBA KĀRTĪBA:
1. Par Vandzenes pagasta budžetu. (Informē Valdemārpils pārvaldes vadītāja S. Stalidzāne).
2. Par Vandzenes iedzīvotāju redzējumu  un Vandzenes pagasta attīstību. 
3. Par kultūras un sporta organizāciju pagastā.
4. Citi jautājumi.


1. Par Vandzenes pagasta budžetu.
(informē: Talsu novada pašvaldības Valdemārpils apvienības   pārvaldes vadītāja  S.Stalidzāne)

Talsu novada pašvaldības Valdemārpils apvienības  pārvaldes vadītāja S. Stalidzāne informē Vandzenes pagasta iedzīvotājus par Vandzenes pagasta 2026. gada budžetu uz 06.07.26. Sēdē tiek pārrunāti šādi budžeta jautājumi: pagasta pārvaldes  un teritorijas apsaimniekošanas budžets, Vandzenes Tautas nama uzturēšanas un pasākumu organizēšanas budžets, bibliotēkas un Jauniešu centra budžets, kā arī dabas resursu nodokļa un ceļu ielu uzturēšanas budžets.

2. Par Vandzenes iedzīvotāju redzējumu par Vandzenes pagasta attīstību.
(diskusijas ar viedokļiem, idejām, redzējumu)

	Vandzenes iedzīvotāju padomes priekšsēdētāja Dace Legzdiņa iepazīstina iedzīvotājus ar padomes locekļiem un turpmākajiem darba kārtības jautājumiem, aicinot iedzīvotājus uzsākt atklātu diskusiju par iedzīvotājiem svarīgiem un aktuāliem jautājumiem, kā arī izteikt savus priekšlikumus un redzējumu par Vandzenes pagasta turpmāko attīstību.
Diskusiju laikā tiek apspriestas šādas tēmas: “Krepliņu” parka turpmākā attīstība pie Vandzenes Tautas nama un Vandzenes dīķa sakārtošana. Iedzīvotāji pauž viedokli, ka šīs teritorijas būtu jāsakārto, kā arī izsaka priekšlikumus par bijušo dīķi pie Rezidences ēkas ar mākslīgas ūdenstilpnes, strūklakas vai estrādes izveidi. Tāpat tiek aktualizēts jautājums par Vandzenes muižas turpmāko likteni. Uz sanāksmes norises brīdi informācija par tās turpmāko attīstību vai izmantošanu nav zināma.

3. Par kultūras un sporta pasākumu organizāciju pagastā.
(diskusijas ar viedokļiem, idejām, redzējumu)

Vandzenes pagasta iedzīvotāja pauž neapmierinātību par to, ka  Vandzenes Tautas nams  Lieldienu pasākumu ģimenēm ar bērniem organizējis Lielajā piektdienā, kas pēc kristīgās tradīcijas nav svētku svinēšanas diena. Iedzīvotāja savu viedokli pamato ar to, ka nevienā citā Talsu novada pagastā, šajā datumā Lieldienu pasākumi netiek rīkoti, un uzskata, ka šāda rīcība nav cieņ pilna un atbilstoša. Vandzenes Tautas nama vadītāja , sporta un pasākumu organizatore skaidro iemeslus, kādēļ pasākumu norisei izvēlēts tieši šis datums, un norāda, ka pasākums organizēts, lai ģimenēm ar bērniem būtu iespēja kopīgi pavadīt brīvdienu. Tāpat tiek paskaidrots, ka datums izvēlēts, lai tas nepārklātos ar citiem Talsu novadā organizētajiem Lieldienu pasākumiem. Tautas nama darbinieces uzskata, ka pasākuma organizēšanā nav pieļauti nekādi pārkāpumi, jo Valstī ir noteiktas gan svētku, gan sēru dienas.  
Tāpat iedzīvotāja aktualizē jautājumu par Baltā galdauta svētku rīkošanu Vandzenē 4. maijā, kā bijis agrāk. Vandzenes Tautas nama darbinieces skaidro, ka minētie svētki nav tikuši atcelti, jo saistībā  ar svētkiem, maija mēnesī notika vairāki cita veida pasākumi, kuros tika pieaicināti mūziķi un Talsu pamatskolas zēnu koris. Tautas nama vadītāja sniedz informāciju par to, kā 4.maija pasākumu norise ir bijusi iepriekšējos gados. Iedzīvotāja pauž viedokli un neapmierinātību  arī par dekoriem, kas tiek izvietoti pie Tautas nama. Iedzīvotāja tiek  informēta, ka dekori, bet tieši lielformāta ziedi tiek gatavoti par kultūras nama darbinieces līdzekļiem. Ziedu izgatavošana ir darbinieces hobijs, kas tiek izmantoti dekorācijās telpās un apkārtnē, gada vēsajos  mēnešos. Tāpat iedzīvotāja pauž savu viedokli par šā gada 23. jūnijā notikušo Līgo pasākumu Vandzenē, kas viņas prāt nav bijis gana labs. Tautas nama vadītāja izsaka pateicību klātesošajiem iedzīvotājiem, kuri darbojas kādā no Vandzenes Tautas nama  amatieru kolektīviem, jo visi bija ieguldījuši savu brīvo laiku, savus līdzekļus, lai “Līgo” vakara  pasākumā uzvestu lugu un priecētu pagasta ļaudis. Šeit tiek izteikts arī  viedoklis par to, ka Anču birzī esošais zemes segums ir fiziski un morāli nolietojies un tādējādi tautas deju kolektīvam dejojot pastāv traumu risks.
Diskusiju laikā jaunieši izsaka priekšlikumu sporta svētku programmā pārskatīt atsevišķas mazās sporta disciplīnas un aktivitātes, piemēram, pievilkšanos pie stieņa. Tiek apspriests arī sporta pasākumiem paredzētais budžets, balvu fonds un tā izlietojums, kas ir nepietiekams. Pasākuma norisei tiek ieguldīti gan privātie gan Vandzenes iedzīvotāju ziedojumi, lai pašiem savā pagastā būtu skaisti svētki. Jaunieši izsaka vēlmi par publiski pieejamas trenažieru zāles izveidi, lai to var apmeklēt arī ziemas periodā. Atbildot uz šo priekšlikumu, viņi tiek informēti par iespējām izmantot Rezidencē pieejamo trenažieru zāli. Jautājums tiek atstāts turpmākai risināšanai, paredzot pašu jauniešu iniciatīvu un iesaisti.
Noslēgumā tiek izteikts priekšlikums atjaunot agrāk izmantotu lietotni aktīvai Vandzenes pagasta iedzīvotāju iesaistei, kas motivētu iedzīvotājus krāt soļus, braukt ar velosipēdu un piedalīties citās fiziskajās aktivitātēs, par sasniegtajiem rezultātiem saņemot nelielas balvas pagasta ietvaros.
  
4. Citi jautajumi.
(diskusijas ar viedokļiem, idejām, redzējumu)

Diskusiju laikā tika uzklausīti iedzīvotāju viedokļi, idejas un priekšlikumi par dažādiem jautājumiem. Izteiktie ierosinājumi tika uzklausīti un tiks izvērtēti turpmākai risināšanai.
Tika aktualizēti šādi jautājumi:

Alejā un ceļmalās augošo koku kopšana, jo atsevišķi koki rada apdraudējumu satiksmes drošībai un ierobežo redzamību konkrētos ceļa posmos.
Ceļa zīmju izvietojums uz grants ceļiem, kas apgrūtina lauksaimniecības tehnikas pārvietošanos. Tāpat tika norādīts, ka atsevišķas ceļa zīmes nav pietiekami nostiprinātas, līdz ar to stipra vēja ietekmē iespējama to pagriešanās vai pārvietošanās. 
Atkritumu atstāšana publiskās vietās, īpaši autobusu pieturās.
Nepieciešamība salabot bojātu kanalizācijas akas vāku pie privātā ūdenssaimniecības objekta, jo tas rada bīstamību iedzīvotājiem, īpaši bērniem. Tāpat tika norādīts uz nepieciešamību  sakārtot akas vākus pie mājas “Rīti”. 
Izteikts priekšlikums uz nākamo iedzīvotāju padomes tikšanos uzaicināt Ojāru Berģi, lai sniegtu iedzīvotajiem informāciju par ūdenssaimniecības jautājumiem Vandzenes pagastā.
Iedzīvotāji tika informēti par priekšlikumu kastīti, kas tiks izvietota pie pagasta pārvaldes ēkas un kurā iespējams anonīmi iesniegt ierosinājumu, jautājumus vai problēmas, kas skar Vandzenes pagastu. Tāpat tika sniegta informācija par iespēju sazināties ar Vandzenes iedzīvotāju padomi elektroniski izmantojot e-pasta adresi vandzene.padome@talsi.lv
Izteikts priekšlikums svētku laikā pie Vandzenes Tautas nama visas dienas garumā atskaņot mūziku, lai radītu svētku noskaņu, kā tas ticis darīts arī iepriekš.
Izteikts ierosinājums Anču birzī salabot apgaismojumu un atjaunot segumu, lai pasākumu laikā nodrošinātu piemērotus apstākļus dejotājiem.
 	Informēts, ka turpmāk no augusta iedzīvotāju padomes tikšanās notiks Vandzenes Jauniešu centrā katra mēneša pirmās nedēļas pirmdienā plkst. 19:00.
Lai sasniegtu plašāku iedzīvotāju loku, padome vienosies par laiku un datumu izbraukuma tikšanās organizēšanai ar Uguņu iedzīvotājiem. Informācija par tikšanās norisi tiks publicēta arī padomes Facebook lapā Vandzenes Iedzīvotāju Padome. 



Sēdi slēdz plkst. 21:14

	Vandzenes pagasta iedzīvotāju padomes priekšsēdētāja D. Legzdiņa	

	Vandzenes iedzīvotāju padomes sekretāre L. Kirkopa

